Diari Oficial de la Generalitat Valenciana


Sumari del DOGV 5908, del 05-12-2008 (2008/14098)

Informació pública del procediment per a la selecció d'urbanitzador per al desenvolupament per gestió indirecta del Programa d'Actuació Integrada de la Unitat d'Execució IND-1.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   5908

Data del DOGV
:   05-12-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/14623


Data del document
:   03-12-2008

Organisme emissor
:   Ajuntament d'Ontinyent

Tipus de document
:   Informació Pública

Descriptors 

:   * Ontinyent
    * administració local
    * obres públiques
    * licitació
    * contracte d'obres
    * pla d'urbanisme

Informació pública del procediment per a la selecció d'urbanitzador per al desenvolupament per gestió indirecta del Programa d'Actuació Integrada de la Unitat d'Execució IND-1. [2008/14619]  
El Ple de l'Ajuntament, en sessió extraordinària d'1 de juliol de 2008, va acordar iniciar el procediment per gestió indirecta per al desenvolupament de la unitat d'execució IND-1. A més, va aprovar les bases particulars que hauran de regir la programació del sector i el procediment de selecció de l'urbanitzador i va ordenar la publicació del corresponent anunci del concurs per a la selecció de l'urbanitzador, d'acord amb el contingut mínim establit en els articles 132.1 de la Llei Urbanística Valenciana, i el 291 del Reglament d'Ordenació i Gestió Territorial i Urbanística. Cosa que es complimenta seguint aquest orde:  
a) Entitat local adjudicadora del programa:  
Ajuntament d'Ontinyent, plaça Major, 1, 46427 Ontinyent (València). Telèfon 614 554 909/303 735 482, fax 874 688 340, correu electrònic   
b) Bases generals i particulars reguladores del programa d'actuació integrada:  
Les bases generals reguladores de la gestió indirecta de programes d'actuació integrades aprovades definitivament varen ser publicades en el Butlletí Oficial de la Província de València el dia 16 de desembre de 2006 (BOP número 299).  
Les bases particulars estan publicades en el Butlletí Oficial de la Província de València de data 4 d'octubre de 2008 (BOP 237).  
Les bases i resta de documentació, a més a més, es podran consultar i se'n podrà obtenir una còpia a les dependències del Departament d'Urbanisme de l'Ajuntament d'Ontinyent o en Internet.  
 Pàgina web: .  
c) Lloc i idioma en què hauran de presentar-se les proposicions de les persones interessades determinats a les bases particulars del programa:  
- Registre General Ajuntament d'Ontinyent, plaça Major, 1, 46955 Ontinyent (València).  
- Castellà (espanyol) o valencià.  
d) Documentació acreditativa del compliment dels criteris de solvència tècnica, econòmica i financera, exigits per a ser admesos a concurs: els indicats a les bases generals i a les bases particulars. Es recorda l'obligació del concursant de sotmetre la documentació a què fa referència l'article 134 de la Llei Urbanística Valenciana a informació pública pel termini d'un mes, en la forma i amb el requisits assenyalats en aquest precepte.  
e) Documentació que cal presentar per cada concursant:  
Consta a les bases particulars del programa, en les quals s'especifica la que serà susceptible de valoració per a l'adjudicació del programa. Es reitera l'obligació del concursant de sotmetre la documentació a què fa referència l'article 134 de la LUV a informació pública pel termini d'un mes, en la forma i amb els requisits assenyalats en aquest precepte.  
f) Indicació expressa sobre l'admissibilitat de variants:  
Si, de conformitat amb l'establit a les bases particulars del programa.  
g) Criteris objectius d'adjudicació del programa:  
Establits a les bases particulars del programa.  
h) Garanties provisional i definitives:  
Regirà el que disposen el articles 140 de la LUV, 323 i 324 del ROGTU i les bases generals, article 8, i la base particular 16a, amb les especialitats següents:  
a. La garantia provisional serà equivalent al 2% del valor de les càrregues d'urbanització IVA no inclòs, la qual ascendeix a la quantitat de 25.289,20 euros.  
b. La garantia definitiva serà equivalent al 10% del valor de les càrregues d'urbanització IVA no inclòs, la qual ascendeix a la quantitat de 126.446,00 euros.  
c. Als efectes previstos en els articles 140.1 de la LUV i 286.1.h del ROGTU, s'estableix com a previsió del preu cert màxim de licitació (càrregues d'urbanització del programa segons art. 168 de la LUV) un milió dos-cents seixanta-quatre mil quatre-cents seixanta euros (1.264.460 €) IVA exclòs.  
i) Es fa constar que amb data 3 de desembre de 2008, s'ha enviat l'anunci de concurs al Diario Oficial de la Unión Europea perquè s'hi publique.  
Ontinyent, 3 de desembre de 2008.- El regidor delegat d'Urbanisme i Medi Ambient (Decret 1481/2007, de 22 de juny): Filiberto Tortosa Camós.